rejauldu/bengali-wikipedia huggingface dataset:
দিলীপ চক্রবর্তী (জন্ম মে ২২, ১৯৬৭ - মৃত্যু সেপ্টেম্বর ১৭, ২০১২) একাধারে মঞ্চ, টেলিভিশন এবং চলচ্চিত্রের একজন বাংলাদেশী মেধাবী অভিনেতা ছিলেন, যিনি মঞ্চের দর্শকদের কাছে একলব্য হিসেবেই সর্বাধিক পরিচিত ছিলেন।   জন্ম ও প্রাথমিক জীবন  দিলীপ চক্রবর্তীর জন্ম ১৯৬৭ সালের ২২ শে মে দীঘিলিয়া, টাঙ্গাইল তার মামাবাড়িতে । তার পৈতৃক নিবাস টাঙ্গাইল জেলার মির্জাপুর থানার নগর ভাদগ্রাম গ্রামে । বাবা সুধীর চক্রবর্তী একজন উদার ও শিল্পমনা ব্রাহ্মণ পুরোহিত ছিলেন এবং মা বেলা চক্রবর্তী। তিনি পিতা মাতার প্রথম সন্তান। দিলীপ চক্রবর্তী কৌশরেই তার মাকে হারান । মাত্র ৪০ বছর বয়সে মা বেলা চক্রবর্তী জরায়ু ক্যান্সারে আক্রান্ত হয়ে স্বামী, ১৬ বছরের ছেলে দিলীপ এবং ৬ বছরের মেয়ে শিবানীকে রেখে মারা যান । আর শুরু হয় দিলীপ চক্রবর্তীর কঠিন জীবন সংগ্রাম । সাংস্কৃতিক আবহে জন্ম নেয়া দিলীপ চক্রবর্তী শৈশব থেকেই যুক্ত ছিলেন লোকনাটক আর যাত্রাপালার সাথে।   শিক্ষাজীবন    কর্মজীবন  ১৯৮৯ সালে বিরসাকাব্য নাটকে অভিনয়ের মাধ্যমে মঞ্চকর্মী হিসেবে দেশ নাটকে যুক্ত হন দিলীপ চক্রবর্তী । দিলীপ চক্রবর্তী অভিনীত উল্ল্যেখযোগ্য মঞ্চনাটকগুলো হলো নিত্যুপুরাণ, দর্পণে শরৎশশী, 'বিরসাকাব্য' ও অরক্ষিতা। টেলিভিশন মাধ্যমেও ছিল তার সবলীল পদচারণা। আফসানা মিমির পৌষ ফাগুনের পালা, মেজবাউর রহমান সুমনের দখিনের জানালার খোলা আলো আসে ফিরে যায়, দীপংকর দীপনের আশা টকিজ ও টেম্পু, মাসুদ হাসান মাসুদের ধুলোর মানুষ, মানুষের ঘ্রাণ, শিহাব শাহিনের মামুলি একটি মানুষ সহ বহু নাটকে তিনি তার অভিনয় প্রতিভার সাক্ষর রেখে গেছেন। দিলীপ চক্রবর্তী চলচ্চিত্রেও তার অভিনয় যাত্রা শুরু করেছিলেন যার মধ্যে উল্লেখযোগ্য হলো নোমন রবিনের পরিচালনায় কমন জেন্ডার এবং বেলাল আহমেদের অনিশ্চিত যাত্রা। অভিনয়ের পাশাপাশি টেলিভিশন এর জন্য কিছু নাটকও লিখেছিলেন এই প্রতিভাবান ক্ষণজন্মা অভিনেতা। তার লেখা উল্লেখযোগ্য নাটকগুলোর মধ্যে রয়েছে একাকিত্ব, মানুষ, মাইক মাস্টার, ও সন্দেহ। মঞ্চ নাটকে তার অভিনীত 'নিত্যপুরান' নাটকের 'একলব্য' চরিত্রটি দরুন জনপ্রিয়তা পেয়েছিল। অনবদ্য অভিনয়ের মাধ্যমে চরিত্রটি পরিপূর্ণভাবে দিলীপ চক্রবর্তী ফুটিয়ে তুলেছিলেন। নাটকটির ৮৬টি প্রদর্শনীর পর মঞ্চায়ন স্থগিত করা হয়। ২০০১ সালের ১৪ জানুয়ারি মহিলা সমিতি মঞ্চে নাটকটির প্রথম প্রদর্শনী হয়। 'নিত্যপুরাণ'র পর দেশ নাটকের হয়ে তিনি 'অরক্ষিতা' নাটকেও অভিনয় করেছিলেন। এটি লিখেছেন মাহবুব লিলেন আর নির্দেশনা দিয়েছিলেন ইশরাত নিশাত। নাটকের 'শুক্রাচার্য' চরিত্রে অভিনয় করেছিলেন দিলীপ চক্রবর্তী। শুক্রাচার্য চরিত্রটি ছিল মহাভারতের একটি চরিত্র। এ চরিত্রটিতেও তিনি ছিলেন সফল। ২০০১ সালের পর দিলীপ চক্রবর্তীকে দলের নতুন কোনো নাটকে দেখা যায়নি। তবে ওই সময় তিনি দলের পুরনো প্রযোজনা 'বিরসা কাব্য' ও 'দর্পণে শরৎশশী' নাটকে অভিনয় করেছিলেন।   পুরস্কার  দিলীপ চক্রবর্তী ২০০৫ সালে তনুশ্রী পদক অর্জন করেন ।   তথ্যসূত্র   বিষয়শ্রেণী:১৯৬৭-এ জন্ম বিষয়শ্রেণী:২০১২-এ মৃত্যু বিষয়শ্রেণী:বাংলাদেশী অভিনেতা বিষয়শ্রেণী:বাংলাদেশী হিন্দু
মধ্যরাতের অশ্বারোহী বাংলাদেশের সাংবাদিক ও সাহিত্যিক ফয়েজ আহমেদ কর্তৃক বিরচিত একটি স্মৃতিচারণমূলক গ্রন্থ। এটি ১৯৮২ খ্রিষ্টাব্দে প্রথম প্রকাশিত হয়। এটি তিন খণ্ডে সমাপ্ত ধারাবাহিক আত্মজীবনীর প্রথম খণ্ড।  দ্বিতীয়, তৃতীয় ও চতুর্থ খণ্ডের শিরোনাম যথাক্রমে সত্যবাবু মারা গেছেন, নন্দনে নন্দিনী ও এবং তারপর।  লেখাটি বই আকারে প্রকাশের আগে সাপ্তাহিক বিচিত্রায় ধারাবাহিকভাবে ধরে প্রকাশিত হয়েছিলো। এতে লেখকের জীবনে ৩৩টি ছোট ঘটনা গল্পের ছলে লেখা হয়েছে। এতে প্রছদ অঙ্কনের পাশাপাশি অভ্যন্তরের কার্টুন একেঁছেন রফিকুন্‌ নবী।  তথ্যসূত্র  বহিঃসংযোগ  বিষয়শ্রেণী:১৯৮২-এর বই
নবজ্যোত কাউর সিধু একজন ভারতীয় রাজনীতিবিদ এবং পাঞ্জাব আইন পরিষদের সাবেক সদস্য। ২০১২ সালে অমৃতসর থেকে ভারতীয় জনতা পার্টির প্রার্থী হিসাবে তিনি নির্বাচিত হন।  প্রধান সংসদ সচিব নিযুক্ত হন। তিনি পেশায় চিকিৎসক এবং রাজনীতিতে যোগ দিয়ে ২০১২ সালের জানুয়ারিতে পদত্যাগ করার আগে পাঞ্জাব স্বাস্থ্য বিভাগের দায়িত্ব পালন করেন৷ তিনি সাবেক ক্রিকেটার এবং কংগ্রেস নেতা নবজ্যোত সিং সিধু বিয়ে করেছেন। তাদের কারান এবং রাবিয়া নামে একটি ছেলে ও মেয়ে আছে৷  একটি পোস্টে মুখ্যমন্ত্রী প্রকাশ সিং বাদলকে আক্রমণ করার পরে তিনি অন্য একটি ফেসবুক পোস্টে মাধ্যমে বিজেপি থেকে পদত্যাগের ঘোষণা দেন। তার স্বামী, ক্রিকেটার, রাজনীতিবিদ নবজোট সিং সিধু| নবজ্যোত কাউর সিধু, 1 এপ্রিল 2016 তারিখে একটি পোস্টে বার্তা দিয়েছিলেন এতে বলা হয়, "অবশেষে আমি বিজেপি থেকে পদত্যাগ করেছি। বোঝা শেষ"৷  নবজোট কারা একটি স্টিং অপারেশন মাধ্যমে মোহালি একটি ব্যক্তিগত হাসপাতাল চলমান একটি সিনিয়র রাষ্ট্রীয় সরকারি মেডিকেল অফিসার উন্মুক্ত।স্বাস্থ্য অধিদফতরের সংস্কারের জন্য জাতীয় পিএনডিটি কমিটির সদস্য হওয়ার জন্য তখন কেন্দ্রীয় স্বাস্থ্যমন্ত্রী গুলাম নবী আজাদ সিধুকে আমন্ত্রণ জানান৷ তার একটা খবর সম্ভাবনার কথা আগেই জানা গিয়েছিল। রাজ্যসভা থেকে পদত্যাগের পর বিজেপি শিবির ছেড়ে আম আদমি পার্টিতে যোগ দিতে চলেছেন প্রাক্তন ক্রিকেটার তথা রাজনীতিক নভজ্যোত সিং সিধু।  রাজ্যসভা থেকে পদত্যাগের একদিন পরে মঙ্গলবার সাংবাদিক বৈঠকে নবজ্যোত সিং সিধুর আম আদমি পার্টিতে যোগ দেওয়ার কথা জানালেন তার বিধায়ক স্ত্রী নবজ্যোত কাউর। তিনি জানিয়েছেন, সিদ্ধান্ত পুনর্বিবেচনা করার কথা ভাবছেন না সিধু। এদিন নবজ্যোত কাউর জানিয়েছেন, 'আমার মনে হয়, সিধু স্পষ্ট ভাবেই তার পরবর্তী পদক্ষেপের কথা বলেছেন। দেখা যাক তিনি ভবিষ্যতে কী করেন। তিনি জানিয়েছেন, পঞ্জাবের জন্য কাজ করতে চান। আর সেটা করতে গেলে আম আদমি পার্টি ছাড়া উপায় নেই।'  পূর্ব অমৃতসরের বিধায় তথা স্বাস্থ্য মন্ত্রকের মুখ্য সংসদীয় সচিব কাউর জানান, 'আমি একজন বিধায়ক এবং দলের সংসদীয় সচিব। ভবিষ্যত্‍ সম্পর্কে এখনও কোনও সিদ্ধান্ত নিইনি। কিন্তু সিধু পঞ্জাবের জন্য কাজ করার সিদ্ধান্ত নিয়ে ফেলেছে। বুঝতেই পারছেন ওর সামনে কোন বিকল্প পথ খোলা রয়েছে।'  আপ-এর তরফ থেকে সিধুকে কি কোনও প্রস্তাব দেওয়া হয়েছে?  প্রশ্নের উত্তরে কাউর জানান, 'ও নিশ্চয় তাদের সঙ্গে কথা বলেছে। সাংবাদিক বৈঠক করে নিজের ভবিষ্যত পদক্ষেপের কথা জানাবে সিধু। আমি ওকে অন্ধের মতো অনুসরণ করি। তবে আগে সিধু সিদ্ধান্ত নিন। বর্তমানে আমি একজন বিজেপি বিধায়ক।'  তথ্যসূত্র  বহিঃসংযোগ  বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:পাঞ্জাব (ভারত) বিধানসভার সদস্য ২০১২-২০১৭ বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:পাঞ্জাবের ভারতীয় জনতা পার্টির রাজনীতিবিদ বিষয়শ্রেণী:২১শ শতাব্দীর ভারতীয় নারী চিকিৎসক
রাণী রাসমণি গ্রিন ইউনিভার্সিটি তারকেশ্বরে অবস্থিত একটি সরকারি বিশ্ববিদ্যালয়। পশ্চিমবঙ্গের হুগলি জেলায় ২০২০ সালে বিশ্ববিদ্যালয়টি প্রতিষ্ঠিত হয়। এই বিশ্ববিদ্যালয়ে প্রাথমিক বিজ্ঞানের বিভিন্ন শাখায় শিক্ষা প্রদান করা হয়। এই বিশ্ববিদ্যালয়টি গ্রিন ইউনিভার্সিটি নামেও পরিচিত।   ইতিহাস  তারকেশ্বরের বালিগোড়িতে ২০১৯ সালের ফেব্রুয়ারি মাসে পশ্চিমবঙ্গের মুখ্যমন্ত্রী মমতা বন্দ্যোপাধ্যায় প্রস্তাবিত ‘গ্রিন ইউনিভার্সিটি’র শিলান্যাস করেন।  শিক্ষা প্রাঙ্গণ  বিশ্ববিদ্যালয়ের শিক্ষা প্রাঙ্গণটি তারকেশ্বরের বালিগোড়ি এলাকায় অবস্থিত। এখানে বিজ্ঞান বিষয়ে শিক্ষা ও ডিগ্রি প্রদান করা হয়।  সংস্থা ও প্রশাসন    শাসন   বিশ্ববিদ্যালয়টি প্রশাসনিক আধিকারিকদের একটি পর্ষদ দ্বারা পরিচালিত হয়। পর্ষদটি বিশ্ববিদ্যালয় ও এর অধিভুক্ত কলেজসমূহের কার্যক্রম ও বিশ্ববিদ্যালয়ের তহবিল পর্যবেক্ষণ করেন। আশুতোষ ঘোষ বিশ্ববিদ্যালয়ে প্রথম ও বর্তমান উপাচার্য।  আরও দেখুন   ভারতের শিক্ষা ব্যবস্থা  পশ্চিমবঙ্গের শিক্ষা ব্যবস্থা  তথ্যসূত্র  বহিঃসংযোগ  বিষয়শ্রেণী:হুগলি জেলার বিশ্ববিদ্যালয় ও কলেজ বিষয়শ্রেণী:২০২০-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গের বিশ্ববিদ্যালয় ও কলেজ বিষয়শ্রেণী:২০২০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:হুগলি জেলা বিষয়শ্রেণী:২০২০-এ প্রতিষ্ঠিত বিশ্ববিদ্যালয় ও কলেজ বিষয়শ্রেণী:হুগলি জেলার শিক্ষা প্রতিষ্ঠান
ছদ্মনাম কোনো ব্যক্তি বা ক্ষেত্রবিশেষে কোনো গোষ্ঠীর স্বগৃহীত ও স্বব্যবহৃত কাল্পনিক নাম।  ছদ্মনাম ব্যবহারের প্রধান উদ্দেশ্য কোনো ব্যক্তির প্রকৃত পরিচয় গোপন রাখা। শুধুমাত্র লেখকেরাই ছদ্মনাম ব্যবহার করেন না, গ্র্যাফিটি শিল্পী, প্রতিবাদী আন্দোলনকারী অথবা সন্ত্রাসবাদী এমনকি কম্পিউটার হ্যাকারেরাও ব্যবহার করেন এই জাতীয় নকল নাম। অভিনেতা, গায়ক বা অন্যান্য শিল্পীরা অনেক সময় নিজেদের জাতিগত পরিচয় গোপন রাখার জন্য মঞ্চনাম ব্যবহার করেন।  কোনো কোনো ক্ষেত্রে ছদ্মনাম গ্রহণের কারণ হয় সাংস্কৃতিক বা সাংগাঠনিক ঐতিহ্য। কোনো কোনো ধর্মীয় সংঘের সদস্যদের ধর্মীয় নাম এবং কমিউনিস্ট পার্টি নেতৃবৃন্দের ব্যবহৃত "ক্যাডার নাম" এর উদাহরণ। যথা: ট্রটস্কি ও স্তালিন।  কোনো কোনো ক্ষেত্রে আবার একাধিক ব্যক্তি একক ছদ্মনামের আড়ালেও লিখে থাকেন। কোনো রচনার সহকারী লেখকবৃন্দের ক্ষেত্রে এই জাতীয় ছদ্মনাম গ্রহণের প্রবণতা দেখা যায়। যেমন: এলারি কুইন বা নিকোলাস বরবাকি।   বাংলা সাহিত্যে  বাংলা ভাষাতে ছদ্মনাম গ্রহণের প্রথাটি সুপ্রচলিত। কৈশোরে রবীন্দ্রনাথ ঠাকুর "ভানুসিংহ ঠাকুর" ছদ্মনামে কয়েকটি কবিতা রচনা করেছিলেন। বিশিষ্ট লেখক রাজশেখর বসু স্বনামে অনুবাদ সাহিত্য, প্রবন্ধ ইত্যাদি রচনা করলেও, তার প্রসিদ্ধ শ্লেষাত্মক গল্পগুলি লিখতেন "পরশুরাম" ছদ্মনামে। কালীপ্রসন্ন সিংহ, প্যারীচাঁদ মিত্র, সমরেশ বসু, নারায়ন গঙ্গোপাধ্যায়, বলাইচাঁদ মুখোপাধ্যায় (বনফুল), চারুচন্দ্র চক্রবর্তী, সুনীল গঙ্গোপাধ্যায় প্রমুখেরা ছদ্মনামে বহু উপন্যাস গল্প রচনা করেছেন। আধুনিক লেখক মণিশংকর মুখোপাধ্যায় তার শংকর ছদ্মনামেই সর্বাধিক পরিচিত। সত্যজিৎ রায়ের ফেলুদা সিরিজের বিখ্যাত চরিত্র লালমোহন গাঙ্গুলিরও "জটায়ু" ছদ্মনাম ছিল।   বহিঃসংযোগ   An extensive list of pseudonyms  Another list of pseudonyms  The U.S. copyright status of pseudonyms  বিষয়শ্রেণী:ছদ্মনাম বিষয়শ্রেণী:বাগর্থবিজ্ঞান বিষয়শ্রেণী:শব্দখেলা বিষয়শ্রেণী:ক্রিপ্টোগ্রাফির প্রয়োগ
কনিঙ্কলিয়েকে আটলেটিক এসোসিয়েট খেন্ট (; এছাড়াও কেএএ খেন্ট অথবা শুধুমাত্র খেন্ট নামে পরিচিত) হচ্ছে খেন্ট ভিত্তিক একটি বেলজীয় পেশাদার ফুটবল ক্লাব। এই ক্লাবটি বর্তমানে বেলজিয়ামের শীর্ষ স্তরের ফুটবল লীগ বেলজীয় প্রথম বিভাগ এ-এ খেলে। এই ক্লাবটি ১৯০০ সালে প্রতিষ্ঠিত হয়েছে। খেন্ট তাদের সকল হোম ম্যাচ খেন্টের  খেলামকো এরিনায় খেলে থাকে; যার ধারণক্ষমতা হচ্ছে ২০,০০০। বর্তমানে এই ক্লাবের ম্যানেজারের দায়িত্ব পালন করছেন উইম ডে ডেকার এবং সভাপতির দায়িত্ব পালন করছেন ইভান ডে উইট্টে। বেলজীয় মধ্যমাঠের খেলোয়াড় ভাডিস ওচিজা-ওফো এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, খেন্ট এপর্যন্ত ৪টি শিরোপা জয়লাভ করেছে; যার মধ্যে ১টি বেলজীয় প্রথম বিভাগ, ৩টি বেলজীয় কাপ এবং ১টি বেলজীয় সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, খেন্টের সবচেয়ে বড় সাফল্য হচ্ছে ২০০৬ উয়েফা ইন্টারটোটো কাপ এবং  ২০০৭ উয়েফা ইন্টারটোটো কাপের ফাইনালে পৌঁছানো।  অর্জন ঘরোয়া বেলজীয় প্রথম বিভাগ: চ্যাম্পিয়ন (১): ২০১৪–১৫ রানার-আপ (৩): ১৯৫৪–৫৫, ২০০৯–১০, ২০১৯–২০ বেলজীয় কাপ: চ্যাম্পিয়ন (৩): ১৯৬৩–৬৪, ১৯৮৩–৮৪, ২০০৯–১০ রানার-আপ (২): ২০০৭–০৮, ২০১৮–১৯ বেলজীয় সুপার কাপ: চ্যাম্পিয়ন (১): ২০১৫ রানার-আপ (২): ১৯৮৩–৮৪, ২০১০  ইউরোপীয় উয়েফা ইন্টারটোটো কাপ: রানার-আপ (২): ২০০৬, ২০০৭  তথ্যসূত্র  বহিঃসংযোগ     বিষয়শ্রেণী:খেন্ট ফুটবল ক্লাব বিষয়শ্রেণী:বেলজীয় প্রথম বিভাগ এ-এর ক্লাব বিষয়শ্রেণী:বেলজিয়ামের ফুটবল ক্লাব বিষয়শ্রেণী:১৮৬৪-এ বেলজিয়ামে প্রতিষ্ঠিত বিষয়শ্রেণী:১৯০০-এ প্রতিষ্ঠিত ফুটবল ক্লাব
মতিনুল হক উসামা (৭ মে ১৯৬৭ - ১৮ জুলাই ২০২০) ছিলেন একজন ভারতীয় মুসলিম পণ্ডিত এবং আইনবিদ। তিনি কানপুর শহরের কাজী এবং জমিয়তে উলামায়ে হিন্দের রাজ্য ভিত্তিক সভাপতি ছিলেন।   জীবনী  তিনি ৭ মে ১৯৬৭ সালে জাজমাউতে জন্মগ্রহণ করেন। উসামা ছিলেন দারুল উলূম দেওবন্দের প্রাক্তন ছাত্র। ২০২০ সালের ১৮ জুলাই করোনা ভাইরাসে আক্রান্ত হয়ে মারা যান। https://www.amarujala.com/uttar-pradesh/kanpur/shahar-qazi-died-from-coronavirus-in-kanpur   আরও দেখুন  দেওবন্দি ব্যক্তিত্বের তালিকা  তথ্যসূত্র   বিষয়শ্রেণী:দেওবন্দি ব্যক্তি বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:২০২০-এ মৃত্যু বিষয়শ্রেণী:১৯৬৭-এ জন্ম বিষয়শ্রেণী:জমিয়ত উলামায়ে হিন্দের ব্যক্তি বিষয়শ্রেণী:হানাফী ব্যক্তি
thumb|দাপ্তরিক প্রতিকৃতি, ২০১৭ জিওফ্রে রবিনসন (জন্ম ২৫ মে ১৯৩৮) একজন ব্রিটিশ লেবার পার্টির রাজনীতিবিদ যিনি ১৯৭৬ থেকে ২০১৯ সাল পর্যন্ত ৪৩ বছর ধরে কভেন্ট্রি নর্থ ওয়েস্টের সংসদ সদস্য (এমপি) ছিলেন। তিনি মে ১৯৯৭ থেকে ডিসেম্বর ১৯৯৮ পর্যন্ত পেমাস্টার জেনারেল ছিলেন, তার কোম্পানি ট্রান্স টেকের দেউলিয়া হওয়ার পরে পদত্যাগ করেছিলেন। এটি প্রকাশিত হয়েছিল যে তিনি একটি বাড়ি কেনার জন্য তার সরকারী সহকর্মী পিটার ম্যান্ডেলসনকে ৩,৭৩,০০০ ইউরো ধার দিয়েছিলেন। ১৯৯৬ থেকে ২০০৮ পর্যন্ত তিনি নিউ স্টেটসম্যানের মালিক ছিলেন, একটি কেন্দ্র-বাম সাপ্তাহিক রাজনৈতিক ম্যাগাজিন।  রবিনসন ইংল্যান্ডের শেফিল্ডে জন্মগ্রহণ করেন এবং ব্যাটারসি, লন্ডন, ক্লেয়ার কলেজ, কেমব্রিজ এবং ইয়েল বিশ্ববিদ্যালয়ে ইমানুয়েল স্কুলে শিক্ষা লাভ করেন। তার আনুষ্ঠানিক শিক্ষা সমাপ্ত করার পর তিনি লেবার পার্টির গবেষক হয়ে ওঠেন নতুন সৃষ্ট সংস্থা ইন্ডাস্ট্রিয়াল রিঅর্গানাইজেশন কর্পোরেশনে যোগদানের আগে, এমন সময়ে যখন ব্রিটিশ সরকার লেল্যান্ড মোটর কর্পোরেশন এবং বিএমসি-এর মধ্যে একীভূতকরণের প্রচার করছিল। বিএমসি সমস্যার একটি সমাধান দৃশ্যমান ছিল এমন উচ্চ আশার মধ্যে যথাযথভাবে সংযুক্তিটি ঘটেছিল।  রবিনসন ১৯৬৭ সালে মারি এলেনা জর্জিওকে বিয়ে করেন। তাদের এক ছেলে ও এক মেয়ে রয়েছে।   তথ্যসূত্র    বহিঃসংযোগ   Coventry North West Constituency Labour Party Local Labour Party site Guardian Unlimited Politics – Ask Aristotle: Geoffrey Robinson MP BBC News – Geoffrey Robinson BBC News Can I have a borehole in my garden?  বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:শেফিল্ডের ক্রীড়াবিদ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:ক্লেয়ার কলেজ, কেমব্রিজের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৩৮-এ জন্ম বিষয়শ্রেণী:লেবার ফ্রেন্ডস অব প্যালেস্টাইন অ্যান্ড দ্য মিডল ইস্ট বিষয়শ্রেণী:যুক্তরাজ্যের পেমাস্টার জেনারেল
মিরক্যাট হল বেজি জাতীয় স্তন্যপায়ী প্রাণী। আফ্রিকা মহাদেশের বতসোয়ানার কালাহারি মরুভূমি, নামিবিয়ার নামিবিয়া মরুভূমি, দক্ষিণ এঙ্গোলা এবং দক্ষিণ আফ্রিকায় এদের দেখতে পাওয়া যায়। মিরক্যাটরা সচরাচর দলবদ্ধ হয়ে থাকতে পছন্দ করে। এদের একটি দলে প্রায় ২০ থেকে ৫০ টি মিরক্যাট থাকতে পারে। কৃত্তিম পরিবেশে এরা প্রায় ১২-১৪ বছর বাঁচলেও বন্য পরিবেশে এর অর্ধেক বাঁচে।  বৈশিষ্ট  thumb|left|নামিবিয়ায় একটি মিরক্যাট ব্যাং ধরে খাচ্ছে  আচরণ  right|thumb|250px|জাপানে একটি চিড়িয়াখানায় একটি মিরক্যাট দুই পায়ের উপর ভর দিয়ে দাঁড়িয়ে আছে বন্য পরিবেশে মিরক্যাটরা গর্তে বসবাস করে। এদের গর্তগুলি অনেক গর্তের সাথে যুক্ত থাকে এবং একের অধিক বহির্গমন পথ থাকে। সচরাচর দিনের বেলা খাবার খোজার সময়ই কেবল এরা গর্ত থেকে বের হয়। মিরক্যাটরা সামাজিক প্রাণী এবং গোত্রে বসবাস করে। গর্তের বাইরে এরা অনেক শিকারী প্রাণীদের থেকে রক্ষা পাবার জন্য অনেক সজাগ থাকে। দলের বাকী সদস্যরা যখন খাবার খুঁজতে থাকে তখন অন্তত কয়েকটি মিরক্যাট দুই পায়ের উপর ভর দিয়ে চারিদিক পর্যবেক্ষণ করতে থাকে। পর্যবেক্ষণ করা এবং সজাগ থাকার এই চরিত্রটি মিরক্যাটরা বন্য এবং কৃত্রিম (চিড়িয়াখানা) উভয় পরিবেশে বজায় রাখে।   খাদ্য  মিরক্যাটরা মূলত পতঙ্গোভোজী তবে সাপ, গিরগিটি বিছে, মাকড়সা, বিভিন্ন প্রাণীর ডিম এবং গাছপালাও এদের খাদ্যতালিকায় থাকে। কিছু বিষাক্ত প্রাণীর বিষ যেমন কালাহারি মরুভূমির বিষাক্ত কাকড়া বিছার বিষ এদের শরীরে কাজ করে না।David Attenborough, 2000. Meerkats United মানুষের মত মিরক্যাটদের শরীরে মেদ সঞ্চয় করার কোন ব্যবস্থা না থাকায় এরা শক্তি জমিয়ে রাখতে পারে না। তাই প্রতিদিনই এদের খাদ্য সংগ্রহের জন্য বের হতে হয়। মিরক্যাটরা যখন খাবার সংগ্রহের জন্য বের হয় তখন দলের একজনকে পাহারায় রাখে যাতে করে শিকারী প্রাণীর আগমনের আগাম সতর্কবার্তা পাওয়া যায়।http://manobkantha.com/2012/11/11/92638.html খাদ্য সংগ্রহের জন্য এরা কয়েক সেকেন্ডের মধ্যেই এদের উচ্চতারও বেশি গভীর মাটি খুঁড়তে পারে।Meerkats http://ladywildlife.com/animals/meerkat.html    প্রজনন  মিরক্যাটরা এক বছর বয়স থেকেই যৌন প্রজননক্ষম হয়ে ওঠে এবং এক বছরেই তিন থেকে পাঁচটি বাচ্চা দিতে সক্ষম। মোটামুটি তিন সপ্তাহ বয়স হলেই এরা বাচ্চাদের গর্ত থেকে বের করে এবং দলের বাকি সবাই দাঁড়িয়ে থেকে এদের পাহারা দেয়। এক মাস বয়স হওয়ার আগে বাচ্চা মিরক্যাটরা খাবারের সন্ধানে বের হয় না। এক মাস পর বয়োজ্যেষ্ঠ মিরক্যাটরা বাচ্চাদের শিকার করা শেখায়।   গ্যালারি    আরও দেখুন   David Macdonald (Photography by Nigel Dennis): Meerkats. London: New Holland Publishers, 1999.  Meerkat pups go to eating school BBC News, 13 July 2006.   তথ্যসূত্র    বহিঃসংযোগ    Animal Diversity – Meerkat, University of Michigan  Meerkat enquiries on the increase – BBC Nottingham  বিষয়শ্রেণী:বেজি বিষয়শ্রেণী:১৭৭৬-এ বর্ণিত স্তন্যপায়ী বিষয়শ্রেণী:আফ্রিকার স্তন্যপায়ী বিষয়শ্রেণী:অ্যাঙ্গোলার স্তন্যপায়ী বিষয়শ্রেণী:নামিবিয়ার স্তন্যপায়ী বিষয়শ্রেণী:দক্ষিণ আফ্রিকার স্তন্যপায়ী
জোহান্না মারিয়া-থেরেস আলমগ্রেন (জন্ম ২২ শে মার্চ, ১৯৮৪) সাবেক সুইডিশ মহিলা ফুটবল খেলোয়াড়। তিনি সুইডিশ দলে মধ্যমাঠের খেলোয়াড় হিসেবে খেলতেন। তিনি দমলভেনস্কান ক্লাব গোটেনবার্গ এফসি এবং সুইডিশ জাতীয় দলের হয়ে খেলতেন।<  আল্মগ্রেনের ক্যারিয়ার ইনজুরী দ্বারা মারাত্মকভাবে ব্যাহত হয়েছিল। হাঁটুতে পঞ্চমবারের মতো অস্ত্রোপচার করার কারণে মে ২০১৩ সালে উয়েফা মহিলা ইউরো ২০১৩  দলের বাইরে থাকায় তিনি মানসিকভাবে একেবারে ভেঙে পড়েছিলেন।  নভেম্বর ২০১৪ সালে, আলমগ্রেনকে এলিটেটন মিনিনোস কুংসব্যাকা ডিএফএফের প্রধান কোচ হিসেবে নিযুক্ত করা হয়েছিলম স্টিনা সেগারস্ট্রোমকে তার সহকারী হিসেবে নিয়োগ দেয়া হয়।  ব্যক্তিগত জীবন ২০০৮ গ্রীষ্মকালীন অলিম্পিকের সময়, ব্রাজিলের ফুটবলার রোনালদিনহো প্রথমবারের মত কয়েক ঘণ্টা দেখার পরে আল্মগ্রেনকে বিবাহের প্রস্তাব দিয়েছিলেন। এই ঘটনায় তিনি কিংকর্তব্যবিমূঢ় হয়ে পড়েন। তিনি সরাসরি প্রস্তাব প্রত্যাখ্যান করেন। আল্মগ্রেনকে তার বন্ধুরা বলেছিল রোনালদিনহো তার ঘরে আসতে চায়। আলগ্রেন এটি বিশ্বাস করেননি, কারণ তিনি মনে করেছিলেন তার বন্ধু রা পরে তিনি বুঝতে পেরেছিলেন যে এটি মিথ্যে ছিল না, এ এবং কয়েকজন বন্ধুসহ তিনি উপরে গিয়েছিলেন। এরপর রোনালদিনহো তাকে বিয়ের প্রস্তাব দেন; "আমি না বলছিলাম, কারণ আমার এক বয়ফ্রেন্ড (অ্যাডাম) রয়েছে যিনি বাড়িতে আমার জন্য অপেক্ষা করছেন। সংবাদপত্রকে দেয়া স্বাক্ষাতকারে তিনি বলেছিলেন "আমি রোনালদিনহোকে সুইডেনের ফুটবল দলের টি-শার্ট দিয়েছিলাম কিন্তু ব্রাজিলের টি-শার্ট চাওয়ার মতো এতো আমার সাহস ছিল না।"  তথ্যসূত্র  বহিঃসংযোগ  কোপারপর্বস / গোয়েটবার্গ এফসি প্লেয়ার প্রোফাইল  সুইডেন প্লেয়ার প্রোফাইল   বিষয়শ্রেণী:সুইডেনের আন্তর্জাতিক নারী ফুটবলার বিষয়শ্রেণী:সুয়েডীয় নারী ফুটবলার বিষয়শ্রেণী:জীবিত ব্যক্তি বিষয়শ্রেণী:১৯৮৪-এ জন্ম বিষয়শ্রেণী:২০০৮ গ্রীষ্মকালীন অলিম্পিকের ফুটবলার বিষয়শ্রেণী:২০১২ গ্রীষ্মকালীন অলিম্পিকের ফুটবলার বিষয়শ্রেণী:নারী ফুটবল মধ্যমাঠের খেলোয়াড় বিষয়শ্রেণী:সুইডেনের অলিম্পিক ফুটবলার
ইউএসএ টুডে (সমস্ত বড় অক্ষরে শৈলীকৃত  ) একটি মার্কিন দৈনিক মধ্য-বাজারের সংবাদপত্র এবং সংবাদ সম্প্রচারকারী সংস্থা। ১৫ সেপ্টেম্বর, ১৯৮২-এ আল নিউহার্থ দ্বারা প্রতিষ্ঠিত, সংবাদপত্রটি ভার্জিনিয়ার টাইসনসে গ্যানেটের কর্পোরেট সদর দফতর থেকে পরিচালিত হয়।  এর সংবাদপত্র মার্কিন যুক্তরাষ্ট্র জুড়ে ৩৭টি সাইটে এবং আন্তর্জাতিকভাবে পাঁচটি অতিরিক্ত সাইটে মুদ্রিত হয়। কাগজটির গতিশীল নকশা অন্যান্য স্বতন্ত্র বৈশিষ্ট্যগুলির মধ্যে সংক্ষিপ্ত প্রতিবেদন, রঙিন চিত্র, তথ্যগত গ্রাফিক্স এবং জনপ্রিয় সংস্কৃতির গল্প অন্তর্ভুক্ত করার মাধ্যমে বিশ্বব্যাপী স্থানীয়, আঞ্চলিক এবং জাতীয় সংবাদপত্রের শৈলীকে প্রভাবিত করেছে।    তথ্যসূত্র    আরও পড়া       বহিঃসংযোগ        বিষয়শ্রেণী:১৯৮২-এ প্রতিষ্ঠিত প্রকাশনা বিষয়শ্রেণী:১৯৮২-এ মার্কিন যুক্তরাষ্ট্রে প্রতিষ্ঠিত বিষয়শ্রেণী:পডকাস্টিং কোম্পানি বিষয়শ্রেণী:ব্যাখ্যামূলক সাংবাদিকতায় পুলিৎজার পুরস্কার বিজয়ী বিষয়শ্রেণী:ইংরেজি ভাষার টেলিভিশন অনুষ্ঠান বিষয়শ্রেণী:ভার্জিনিয়ার দৈনিক সংবাদপত্র বিষয়শ্রেণী:ইউনিভার্সাল উইন্ডোজ প্ল্যাটফর্ম অ্যাপস বিষয়শ্রেণী:মার্কিন যুক্তরাষ্ট্রের দৈনিক সংবাদপত্র বিষয়শ্রেণী:মার্কিন যুক্তরাষ্ট্রের জাতীয় সংবাদপত্র বিষয়শ্রেণী:গ্যানেট পাবলিকেশনস
নিউ ইয়র্ক স্টেট রুট ৯এম (এনওয়াই ৯এম) যুক্তরাষ্ট্রের নিউ ইয়র্কে অবস্থিত, একটি রাজ্য মহাসড়ক। এনওয়াই ৯এম, ৪.৭২ মাইল লম্বা। রাস্তাটি দক্ষিণের এনওয়াই ৮ থেকে শুরু হয়ে, উত্তরের ইউএস ৯ এ গিয়ে শেষ হয়। এনওয়াই ৯এম, ১৯৩১ সালে তৈরী করা হয়। তবে রাস্তাটি ১৯৩৯ সাল অবধি বিদ্যমান ছিল।  রাস্তার বিবরণ এনওয়াই ৯এম, ৪.৭২ মাইল লম্বা। রাস্তাটি দক্ষিণের এনওয়াই ৮ থেকে শুরু হয়ে, উত্তরের ইউএস ৯ এ গিয়ে শেষ হয়। এনওয়াই ৯এম, ১৯৩১ সালে তৈরী করা হয়।  ইতিহাস এনওয়াই ৯এম, ১৯৩১ সালে তৈরী করা হয়। তবে রাস্তাটি ১৯৩৯ সাল অবধি বিদ্যমান ছিল।  মূখ্য অংশবিশেষ  আরও দেখুন  তথ্যসূত্র  বিষয়শ্রেণী:নিউ ইয়র্ক অঙ্গরাজ্যের মহাসড়ক
সাং সুং-উন (, ; জন্ম: ২৭ ফেব্রুয়ারি ১৯৯৭) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব দেগু এবং দক্ষিণ কোরিয়া অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং ডান পার্শ্বীয় রক্ষণভাগের খেলোয়াড় হিসেবে খেলেন।  ২০১৯ সালে, সুং-উন দক্ষিণ কোরিয়া অনূর্ধ্ব-২৩ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। দলগতভাবে, সুং-উন এপর্যন্ত ২টি শিরোপা জয়লাভ করেছেন, যার মধ্যে ১টি দেগুর হয়ে এবং ১টি দক্ষিণ কোরিয়ার বয়সভিত্তিক দলের হয়ে জয়লাভ করেছেন।  প্রারম্ভিক জীবন সাং সুং-উন ১৯৯৭ সালের ২৭শে ফেব্রুয়ারি তারিখে দক্ষিণ কোরিয়ার সানজুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল সুং-উন জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ কোরিয়া অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ         বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:কে লিগ ১-এর খেলোয়াড় বিষয়শ্রেণী:দক্ষিণ কোরিয়ার অলিম্পিক ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:সুওন স্যামসাং ব্লুউইংসের খেলোয়াড়
জন লেভশ্যাম (মৃত্যু ১৪১৮) ১৪০১ এবং ১৪০৪ সালের পার্লামেন্টের জন্য স্যালিসবারির জন্য ইংল্যান্ডের সংসদের সদস্য ছিলেন। পেশায় একজন কাপড় ব্যবসায়ী, তিনি একাধিক গুরুত্বপূর্ণ ভূমিকা পালন করেছেন। তিনি সালিসবারির একজন গির্জার ওয়ার্ডেন ছিলেন (আনুমানিক ১৩৯৫) এবং উইল্টশায়ার (আনুমানিক ১৩৮৮) এবং সালিসবারিতে (প্রায় ১৩৯৩) একজন কর সংগ্রাহক ছিলেন। তিনি ১৪০৯ সাল নাগাদ সালিসবারির সমাবর্তনেরও সদস্য ছিলেন। তিনি ১৩৯৬ থেকে ১৩৯৭ সাল পর্যন্ত সালিসবারির রিভ ছিলেন এবং ১৪১৪ থেকে ১৪১৫ সাল পর্যন্ত মেয়রের দায়িত্ব পালন করেন।LEVESHAM, John (d.1418), of Salisbury, Wilts. The History of Parliament. Retrieved 20 December 2018.   তথ্যসূত্র   বিষয়শ্রেণী:ইংল্যান্ডের সংসদ সদস্য জানুয়ারি ১৪০৪ বিষয়শ্রেণী:১৪১৮-এ মৃত্যু বিষয়শ্রেণী:জন্মের সাল অজানা বিষয়শ্রেণী:ইংল্যান্ডের সংসদ সদস্য ১৪০১ বিষয়শ্রেণী:স্যালিসবারির সংসদ সদস্য
আবু ইয়া'লা মুহাম্মাদ ইবনে আল-হুসাইন ইবনুল ফাররা (এপ্রিল ৯৯০ - ১৫ আগস্ট ১০৬৬) সাধারণত কাযী আবু ইয়া'লা নামেই পরিচিত, একজন প্রখ্যাত হাম্বলী বিদ্বান ও ফাকীহ।  হাম্বলীদের কাছে তিনি আল কাযী নামে পরিচিত।  ইসলামী আইন শাস্ত্রের একজন অন্যতম শ্রেষ্ঠ জুরিস্ট, যিনি বাগদাদে গড়ে ওঠা ইসলামী সভ্যতায় আইনের ক্রমবিকাশে গুরুত্বপূর্ণ ভূমিকা পালন করেন।   কর্ম  কাযী আবু ইয়া'লা বহু কাজ রেখে গেছেন, এর মধ্যে উল্লেখযোগ্যঃ  তাবাকাত আল-হানাবিলা  কিতাব আল-মু'তামাদ ফি উসুলুদ দ্বীন  আল-আহকাম আল-সুতানিয়্যা  ইবতাল আল-তা'উয়ীলাত লি আহবার আল-সিফাত  আল-'উদ্দা ফি উসুলুল ফিকহ   আরও দেখুন   হাম্বলী  'আলিমদের তালিকা   তথ্যসূত্র   বিষয়শ্রেণী:১০৬৬-এ মৃত্যু বিষয়শ্রেণী:সুন্নি মুসলিম পণ্ডিত বিষয়শ্রেণী:১১শ শতাব্দীর ইসলামের মুসলিম পণ্ডিত বিষয়শ্রেণী:৯৯০-এ জন্ম বিষয়শ্রেণী:১১শ শতাব্দীর আইনজ্ঞ
বিশ্ব ডাক দিবস (World Post day) ১৮৭৪ সালের এই দিনে সুইজারল্যান্ডের বের্ন শহরে বিশ্ব ডাক সংস্থার (ইউপিইউ) প্রতিষ্ঠা বার্ষিকীকে স্মরণ করে প্ৰতি বছর ৯ অক্টোবর গোটা বিশ্বজুড়ে পালন করা হয়। বিশ্ব ডাক সংস্থা চিঠি লিখে তথ্য আদান-প্রদান এবং যোগাযোগের মাধ্যমে ডাক বিভাগে বৈশ্বিক বিপ্লবের সূচনা করে। ডাক সেবার প্রচার এবং প্রসার এই সংস্থার মূল উদ্দেশ্য। ইতিহাস ১৯৬৯ সালে জাপানের টোকিও শহরে অনুষ্ঠিত বিশ্ব ডাক সংস্থার সম্মেলনে ভারতীয় প্রতিনিধি দলের সদস্য,  আনন্দ মোহন কর্তৃক এই প্রস্তাব পেশ করা হয়, এবং ৯ অক্টোবরকে বিশ্ব ডাক দিবস হিসেবে প্রথম ঘোষণা করা হয়। সেই থেকে ডাক সেবার গুরুত্বের উপর আলোকপাত করে সারা বিশ্বে এই দিবস পালন করা হয়।  তথ্যসূত্র  বহিঃসংযোগ বিশ্ব ডাক দিবস  To commemorate this special day… an article about Postcrossing appeared on "La Gazzetta del Mezzogiorno" newspaper (ইতালীয় ভাষায়)  বিষয়শ্রেণী:সচেতনতা দিবস বিষয়শ্রেণী:অক্টোবর উদ্‌যাপন বিষয়শ্রেণী:ডাক ব্যবস্থা বিষয়শ্রেণী:বিশ্ব ডাক সংস্থা
ভোনোনেস একজন ইন্দো-সিথিয় শাসক ছিলেন।   পরিচিতি  ভোনোনেস আনুমানিক ৭৫ খ্রিস্টপূর্বাব্দ হতে ৬৫ খ্রিস্টপূর্বাব্দ পর্য্যন্ত রাজত্ব করেন। তার নামাঙ্কিত বেশ কিছু দ্বিভাষী মুদ্রা প্রচলন করেন, যার এক পিঠে গ্রিক ও অপর পিঠে খরোষ্ঠী লিপিতে তার নামের সঙ্গে তার ভ্রাতা স্পলহোর ও ভ্রাতুষ্পুত্র স্পলগদমের নাম উৎকীর্ণ রয়েছে। এই মুদ্রাগুলির এক পিঠে বজ্রনিক্ষেপরত জিউস ও অপর পিঠে বর্শা নিক্ষেপরত শাসকের চিত্র মুদ্রিত রয়েছে। তার রাজত্বের পর তার ভ্রাতা স্পলহোর সিংহাসন লাভ করেন।"The Shape of Ancient Thought. Comparative studies in Greek and Indian Philosophies", Thomas McEvilley, Allworth Press and the School of Visual Arts, 2002,  "The Greeks in Bactria and India", W. W. Tarn, Cambridge University Press.   তথ্যসূত্র      বিষয়শ্রেণী:ইন্দো-সিথিয় রাজা